stanford-oval/wikipedia huggingface dataset:
רמיקוב
רמיקוב-טוויסט

בשנת 2015, לרגל חגיגות 70 שנה למשחק, יצרו מריאנה ומיכה הרצנו, ילדיו של אפרים הרצנו, גרסה נוספת של המשחק הכוללת הרחבות ושינוי בחוקי המשחק. במסגרת הגרסה, עוצבו לוחות חדשים ומודרניים למשחק ונכללו 3 ג'וקרים חדשים:
ג'וקר מראה:
משמש כשני קלפים, על שני הצדדים מימין ומשמאל להיות זהים.
ג'וקר כפול:
מחליף שני מספרים משני צדדיו, מאפשר השלמת רצף או קבוצה חלקיים.
ג'וקר מחליף צבע:
מאפשר יצירת רצף בצבעים שונים.
הערות שוליים

↑    שושנה חן, "החלום שלי הוא לראות מישהו משחק רמיקוב בדובאי", באתר "ידיעות אחרונות", 3 במאי 2018
↑  דליה טל, ‏ממציאי המשחקים הישראלים, באתר גלובס, 8 במרץ 2003
↑  Rules of Tile Games: Rummikub®, www.pagat.com
↑  Rummikub: Old Memories, www.skooldays.com
↑    איריס ליפשיץ־קליגר, האישה שביקשה להיקבר עם רמיקוב, באתר "ידיעות אחרונות", 26 באוקטובר 2016
↑  פירוט של חוקי המשחק ר' באתר רמיקוב.
פוליאמוריה

אישה ושני אהוביה על ספסל בפארק
פוליאמוריה (באנגלית: Polyamory) היא גישה לקיום מערכות יחסים רומנטיות ואינטימיות מבוססות אהבה (רומנטית) עם יותר מבן זוג אחד או בת זוג אחת. אין המדובר בריבוי פרטנרים קבועים ליחסי מין בלבד, אלא בריבוי מערכות יחסים אוהבות. ההזדהות של אדם כפוליאמורי מבוססת על המוכנות או הרצון להיות בריבוי מערכות יחסים, ולאו דווקא קיומן בכל רגע נתון.
חשוב להבדיל בין פוליאמוריה לבין מושגים כמו "זוגיות פתוחה" או "נישואים מרובים", שכל אחד מהם מתאר צורות יחסים שונות ומובנות אחרת, היא שמה דגש על בניית מערכות יחסים אמיתיות ועמוקות עם כל השותפים, ולא רק על מיניות חופשית.
בשימוש הכללי, פוליאמוריה מתייחסת לכל הצורות האחרות של מערכות יחסים מלבד מונואמוריה ובפרט מונוגמיה. בניגוד לפוליגמיה, הפוליאמוריה מתארת כל מערכת יחסים שכזאת בלי תלות בחוזה נישואין בין השותפים במערכת היחסים.
אטימולוגיה

המונח הוא הלחם בסיסים של המילים פולי (ביוונית: הרבה) ו-אמור (בלטינית: אהבה); ובתרגום חופשי, "ריבוי אהבות".
מקובל להתייחס למאמרה של הסופרת מורנינג גלורי זל-רוונהרט "A Bouquet of Lovers" ‏(1990), שפורסם במגזין "Green Egg", כמאמר הראשון שהתייחס לתופעה זו, אם כי המילה "פוליאמוריה" במשמעות זו לא מופיעה בו. ב-1993 יצרה ג'ניפר ווספ את קבוצת הדיון "alt.polyamory", ועל פי מילון אוקספורד זהו האזכור הראשון של המילה.
מאפייני הפוליאמוריה

אנשים הנמצאים ביחסים פוליאמורים לאו דווקא מקיימים את היחסים כיחידה משפחתית או כמערכת סגורה, אך ישנם גם אנשים פוליאמורים המקימים משפחות פוליאמוריות, שבהן מספר מבוגרים הגדול משניים. כך למשל ישנן משפחות שבהן שניים-שלושה גברים ואשה, או שתיים-שלוש נשים ושני גברים  ואפשרויות רבות נוספות כולל תאים משפחתיים שבהם כל הפריטים הם מאותו מין (רק גברים, או רק נשים).
ישנן מערכות שבהן זוג או יותר גרים ביחד כמשפחה גרעינית, ועם זאת "מותר" לחברים במשפחה זו ליצור קשרים רומנטיים או מיניים מחוץ לגבולות המשפחה, עם או בלי לערב את שאר המשתתפים. תיתכן משפחה חלקית שבה בן/בת זוג אחד/ת הם מונואמורים, ולא מעוניינים ליצור מערכת יחסים עם יותר מבנאדם אחד בזמן נתון, אולם אין זה מפריע להם שבן/בת זוגם ייטול גם חלק במערכות יחסים אחרות באותו הזמן.
תופעת הפוליאמוריה שונה מתופעת הסווינגינג (חילופי זוגות), כיוון שסווינגינג מתרכז בהיבט המיני ואילו הפוליאמוריה משמעה קיום של מערכת יחסים רומנטית בעלת מעורבות רגשית גבוהה. אין לתופעת הפוליאמוריה כל תלות בנטייה מינית. חוקר ג'נדרקוויר שכתב על פוליאמוריה הוא הפסיכולוג המיני והזוגי הבריטי מג-ג'ון בארקר.
סוגי מערכות יחסים פוליאמוריות

אף על פי שהמילה פוליאמוריה באה לתאר כל תופעה של מעורבות רגשית רומנטית במערכת יחסים של יותר מהזוגיות הנורמטיבית ישנם כמה מודלים כלליים המקושרים לפוליאמוריה. הרשימה כוללת כמה מהאפשרויות לניהול חיים פוליאמוריים.
קשר כפול - פוליאמורים המנהלים קשר עם שני בני או בנות זוג והקשר דומה זה לזה במידת המעורבות הרגשית והקרבה הנוצרת בו.
פוליאמוריה היררכית - במודל זה, יש מערכת יחסים ראשית ("פריימריז") ויחסים משניים ("סֶקֶנְדריז"). היחסים הראשוניים הם בדרך כלל חזקים יותר ודורשים יותר זמן ומחויבות. היחסים המשניים הם בדרך כלל פחות "רשמיים" ויכולים להיות פחות אינטנסיביים. רבים מהפוליאמורים בונים מערכת יחסים שבה לכל פרטנר יש בן או בת זוג ראשיים והשאר משניים לו, במיוחד בקרב אלו שהתחילו ממונוגמיה. לפי הגדרה אחת, בני זוג ראשיים הם בני זוג שביניהם יש את הקשר החזק ביותר מבחינה רגשית (מכונה לעיתים גם "בן זוג עיקרי"). לרוב מדובר בבני הזוג שהקשר ביניהם נמתח על פני משך הזמן הרב ביותר ולעיתים מדובר גם בקשר נישואים חוקי. לכל אחד מבני הזוג הראשוניים יכולים להיות בני זוג שניוניים. לפי הגדרה אחרת, הכוונה היא לאו דווקא לקשר הרגשי החזק יותר, אלא לאלו שהחיים שלהם קשורים יותר זה לזה: בני זוג עם ילדים וכיוצא בזה. בני זוג שניוניים הם בני זוג אליהם יש התקשרות פחותה מאשר לבן הזוג הראשוני. לעיתים בא הדבר לציין את בן הזוג אליו אין קשר חוקי. לעיתים, הכוונה היא לקשר שאין בו מחויבות גדולה כמו בקשר הראשוני - אין ילדים, לא מחליטים יחד על מקום מגורים וכדומה, גם אם מבחינה רגשית, הקשר יכול להיות קרוב יותר מזה שקיים בין בני הזוג הראשוניים.
פוליאמוריה לא היררכית: במודל זה, אין היררכיה בין הקשרים. כל מערכת יחסים היא ייחודית ומיוחדת, ומעוצבת בהתאם לרצונות ולצרכים של השותפים בה.
V - מערכת יחסים שבה לשני משתתפים יש קשר רגשי (ולעיתים מיני) חזק למשתתף השלישי אבל קשר יותר חלש בינם לבין עצמם.
טריאד - נקראת גם משולש שווה-צלעות. מערכת יחסים בה כל אחד מהמשתתפים קשור לשני האחרים וכולם במערכת יחסים משותפת.
קווד - מרובע שבו יש קשר רגשי בין כל המשתתפים. זהו גם השם לצורה בה מעורבים שני זוגות ראשוניים כשכל אחד מהם מחשיב את הזוג השני כבני זוג שניוניים.
סולו-פולי (Solopoly) - אנשים שבוחרים לחיות כ"יחידה עצמאית", ללא תלות בפרטנר/ית "ראשי/ת" או בהיררכיה בין מערכות היחסים. הם נהנים ממערכות יחסים מרובות, אבל שומרים על עצמאותם, על המרחב האישי שלהם ועל חופש הבחירה שלהם.
מודל מונו/פולי: במודל זה, אחד מבני הזוג הוא פוליאמורי והשני/ה מעדיף/ה מונוגמיה. זה אחד המודלים המורכבים ביותר, כי הוא דורש מהזוג לגשר בין שתי גישות שונות לאהבה וזוגיות. הוא יכול לעבוד אם יש הרבה תקשורת, גמישות ונכונות להתפשר.
סמלים המזוהים עם הפוליאמוריה

קיימים מספר סמלים וסימנים המזוהים עם הפוליאמוריה כאשר הנפוץ מביניהם הוא "לב האינסוף" (ראו משמאל). כמו כן קיים גם סמל נוסף - משולש מביוס של הפוליאמוריה, סמל המשמש אנשים רבים הנמצאים במערכת יחסים הכוללת שתי נשים וגבר, או שני גברים ואישה. הסמל מורכב מטבעת מביוס והוא משמש גם כסמל אנטי-מונוגמי, וגם כסמל הפוליאמוריה. "לב האינסוף" וסמלים נוספים נוצרו על ידי ג'ים אוונס, וכמוהם גם דגל הגאווה הפוליאמורי. הצבע הכחול בדגל מסמל פתיחות וכנות בין הפרטנרים, האדום מסמל אהבה ותשוקה, והשחור מסמל סולידריות עם פוליאמורים ופוליאמוריות שבארון. מקור הפאי הזהוב שבמרכז מגיע מהמילה היוונית פולי, שמתחילה באות פאי. הצבע הזהוב של האות מסמל את הערך הגבוה שנותנים לחיבורים הרגשיים.
יחס הדתות לפוליאמוריה

יחסן של הדתות המונותאיסטיות המשפיעות לפוליאמוריה מעורב. היהדות עד חרם דרבנו גרשום (סביב שנת 1000 לספירה) והאסלאם של ימינו אמנם מתירים פוליגמיה, אך אוסרים פוליאמוריה, כשהיהדות האורתודוקסית והנצרות אינן מקבלות אף את הפוליגמיה. עם זאת, רבות מהכתות שיצאו מתוך הדתות הגדולות אינן מתנגדות לפוליאמוריה כלל, או לצורות מסוימות שלה.
פילוסופיות מסוימות מגלות סובלנות כלפי התופעה. אחת מהן, 'כנסיית כל העולמות', שמבוססת על ספרו של רוברט היינליין "גר בארץ נוכריה", אף מחשיבה את הפוליאמוריה כאחד מיסודות השקפת עולמה.
לקריאה נוספת

אורלי סיגל, ניסויים פתוחים, כנרת זמורה-ביתן דביר, 2018
מאשה הלוי, לחיות פתוח: על מונוגמיה ועל החיים מעבר לה, כנרת זמורה-ביתן דביר, 2018
זהר כרמי וליאת שדה-סעדון, יחסים פקוחים - סיפורים אמיתיים על יחסים א-מונוגמיים, הוצאת אדמה, אוקטובר 2020
הערות שוליים

↑  מאיר הורביץ, פוליאמורי: כל המרבה הרי זה מסובך, באתר ynet, 4 באוגוסט 2006
↑  A Bouquet of Lovers
↑  CAWeb
↑  What's alt.polyamory?
↑  "Polyamory" enters the Oxford English Dictionary, and tracking the word's origins
↑  https://web.archive.org/web/20141110021410/http://homepage.isomedia.com/~jene/flag.html
| מיניות האדם |
| --- | --- | --- |
| תופעות פיזיולוגיות | זוויג • עוררות מינית • זקפה • נוזל טרום-שפיכה • סיכוך נרתיקי • אורגזמה (שפיכה נשית / שפיכה גברית) • היריון |  |
| בגרות מינית וחינוך מיני | התבגרות מינית • מניעת הריון • קונדום • מין בטוח • חינוך מיני • טיפול מיני • סרוגייט • מדריך למיניות |  |
| זהות | זהות מגדרית • זהות מינית • נטייה מינית (הומוסקסואליות / ביסקסואליות / לסביות / א-מיניות) • הטרוסקסואליות • אינטרסקס • טיפול המרה • גברים המקיימים יחסי מין עם גברים • נשים המקיימות יחסי מין עם נשים • יחסי מין הומוסקסואליים • יחסי מין לסביים |  |
| מין וחוק | חוק למניעת הטרדה מינית • גיל ההסכמה • הדבקת HIV במזיד‏ • גילוי עריות • מעשה מגונה • חוסר צניעות בציבור • מעשה מגונה בפומבי • אונס • התעללות מינית • ניצול מיני • הטרדה מינית • התנהגות מינית פסולה • אלימות מינית • מעשה סדום • בעילה אסורה בהסכמה • פדופיליה • חטיפת נשים |  |
| סקסולוגיה ותופעות היסטוריות | האבולוציה של הרבייה המינית • היסטוריה של ייצוגים מיניים • מיניות ברומא העתיקה • זנות ביוון העתיקה • זנות ברומא העתיקה • פדרסטיה ביוון העתיקה • המהפכה המינית |  |
| זוגיות וחברה | חיי מין • משיכה מינית • אהבה • מונוגמיה • פוליאמוריה • מין מזדמן • סווינגינג • נישואים • פיקוח ילודה • פאראפיליה • מופקרות • דת ומיניות • התנזרות ממין • הון ארוטי • אתיקה מינית • אובייקטיפיקציה מינית • מתאם אינטימיות • דיבור ארוטי • סלנג מיני |  |
| יחסי מין | מין קבוצתי • מזמוז • אוננות • משחק מקדים • החדרת אצבעות • תנוחות מין • יחסי מין מחוץ לנישואים • יחסי מין ללא נישואים • יחסי מין ללא חדירה • מין אוראלי • מין אנאלי • מציצה עצמית • BDSM • פטיש לכפות רגליים • פטישיזם (סקסולוגיה) • פטיש לכפות ידיים • פוטג'וב • הנדג'וב • אורגיה • גאנג באנג • שלישייה • רביעייה • סייברסקס • שיחה ארוטית • חנק ארוטי • מעגל מאוננים • יחסי מין בפומבי • קשירה • קונילינגוס |  |
| שירותי מין | תעשיית המין • ארוטיקה • פורנוגרפיה • סרט פורנוגרפי • תיירות מין • מוזיאון מין • מועדון מין • מועדון חשפנות • חשפנות • זנות (זנות קטינים / זנות גברית / בית בושת / עבדות מין) • יחסי מין תמורתיים • חנות מין • אביזר מין • בובת מין • מכונת מין • רובוט מיני |  |
"לב האינסוף", סמל נפוץ בייצוג פוליאמוריה
דגל הגאווה הפוליאמורי
משולש מביוס של הפוליאמוריה
ג'ון סקופילד

| --- | --- |

 לידה:  26 בדצמבר 1951 (בן 73) דייטון, ארצות הברית 
 מוקד פעילות:  ארצות הברית 
 מקום לימודים:  מכללת ברקלי למוזיקה, Wilton High School 
 סוגה:  ג'אז, ג'אז פיוזן 
 שפה מועדפת:  אנגלית 
 כלי נגינה:  גיטרה 
 חברת תקליטים:  אנג'ה רקורדס, אימפולס רקורדס, Simya Müzik, Gramavision Records, EmArcy, ורב רקורדס, דויטשה גרמופון, בלו נוט, Novus 
 www.johnscofield.com
 פרופיל ב-IMDb
 
סקופילד ב-2006
ג'ון סקופילד (באנגלית: John Scofield; ‏ נולד באוהיו ב-26 בדצמבר 1951) הוא גיטריסט ומלחין ג'אז המנגן בסגנונות בי בופ, ג'אז חופשי, פיוז'ן, פאנק (Funk), בלוז מוזיקת נשמה, רית'ם אנד בלוז ועוד.
ביוגרפיה

סקופילד נולד באוהיו אך גדל בעיירה כפרית בקונטיקט. הוא למד במכללת ברקלי למוזיקה בבוסטון, אותה עזב לפני סיום לימודיו על מנת להלוות לצ'ט בייקר וג'רי מאליגן. לאחר מכן ניגן בביג בנד של בילי קובהם ועם צ'ארלס מינגוס (1976) והחליף את פט מתיני ברביעייה של גארי ברטון. ב-1977 הוציא את תקליט הסולו הראשון שלו John Scofield. ב-1979 יצר שלישייה עם מורו סטיב סוולו בפסנתר והמתופף אדם נוסבאום (שהוחלף מאוחר יותר על ידי ביל סטיוארט). בין השנים 1982–1985 ניגן עם מיילס דייוויס והשתתף בהקלטת אלבומי הפיוז'ן שלו, Star People, You're under Arrest ו-Decoy.
בתחילת שנות התשעים יצר רביעייה יחד עם ג'ו לובאנו, צ'ארלי היידן וג'ק דז'ונט. יחד עמם הקליט בחברת התקליטים בלו נוט אלבומים שהכילו יצירות פרי עטו, המושפעות מלחניו של מינגוס. בין תקליטיו מתקופה זו, Time on My Hands ‏ (1990), Meant To Be ‏ (1991) ו-What We Do ‏ (1993). בהמשך הקליט בהרכבים שונים, בהם הרכבים שכללו גם גיטריסט נוסף מבין עמיתיו ביל פריזל, ופט מתיני, יחד עמם הוא מצוין על ידי סקוט יאנאו כחבר ב"שלישייה הגדולה של הגיטריסטים של הג'אז".
נגינתו בשנות ה-90 התאפיינה בהשפעות מוזיקת רוק וג'אז חופשי. לקראת סוף העשור יצר מספר עבודות שנטו יותר לכיוון ה-Funk ומוזיקת הנשמה. ב-2003 הקליט את התקליט That's What I Say - JS plays the music of Ray Charles בו הוא מנגן מוזיקה של ריי צ'ארלס. שהוביל גם למסע הופעות מוצלח.
בשנת 2003 יצר עם דז'ונט ועם נגן האורגן לארי גולדינגס את Trio Beyond, שמקליט בחברת התקליטים ECM.
שנת 2006 סימנה את חזרתו לכיוון האוונגארד עם הוצאת Out Louder בשיתוף ההרכב Medeski Martin & Wood.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | ביצוע הג'אז הטוב ביותר | "Phoenix Reimagined (Live)" (לייקיה בנג'מין בהשתתפות רנדי ברקר, ג'ף "טיין" ווטס וג'ון סקופילד) | מועמדות |  |
הערות שוליים

↑  סקוט יאנאו, ביוגרפיה
↑  2025 GRAMMYs: See The Full Winners & Nominees List | GRAMMY.com, grammy.com
| --- | --- |
בקרת זהויות :  NLI: 987007272202805171  PLWABN: 9810612772705606  BIBSYS: 71713  BNE: XX1405894  BnF: cb13899591h (data)  CiNii: DA11050383  GND: 134517997  ICCU: RAVV105301  ISNI: 0000 0001 1511 7437  LCCN: n78031055  MusicBrainz: cbfd7f01-87c3-44bf-a3a2-fe4dbff20ad2  NKC: ola2002157994  NTA: 072833173  RERO: 02-A003815897  RKD: 71585  SELIBR: 310782  SNAC: w6b70bt7  SUDOC: 152003657  ULAN: 500083704  VIAF: 84970552   WorldCat (עם VIAF): 84970552
רפסודי (ראפרית)

| --- | --- |

 לידה:  21 בינואר 1983 (בת 42) סנואו היל (אנ'), קרוליינה הצפונית, ארצות הברית ארצות הברית
 שם לידה:  מרלנה אוונס
 שם במה:  Rapsody 
 מוקד פעילות:  ארצות הברית 
 תקופת הפעילות:  מ-2007
 מקום לימודים:  אוניברסיטת המדינה של צפון קרוליינה, Greene Central High School 
 עיסוק:  ראפרית, פזמונאית
 סוגה:  היפ הופ
 חברת תקליטים:  רוק ניישן
 שיתופי פעולה בולטים:  ג'יי קול, אנדרסון פאאק, מק מילר, קנדריק לאמאר
 http://www.iamrapsody.com
 פרופיל ב-IMDb
 
מרלנה אוונס (באנגלית: Marlanna Evans; נולדה ב-21 בינואר 1983), ידועה בשם הבמה רפסודי (Rapsody), היא ראפרית ופזמונאית אמריקאית.
קריירה

רפסודי החלה את הקריירה שלה באוניברסיטת המדינה של קרוליינה הצפונית, שם הצטרפה לקולקטיב ההיפ הופ H2O. ב-2004 פגשו חברי הקולקטיב את המפיק 9th Wonder, שהתרשם מאחד הוורסים של רפסודי. ב-2010 הוציאה את מיקסטייפ הבכורה שלה, Return of the B-Girl.
ב-2011 הוציאה את שני המיקסטייפים Thank H.E.R. Now ו-For Everything, אשר זכו להצלחה רבה ולתשבחות ממבקרי המוזיקה.
ב-24 בפברואר 2012 הוציאה את המיני-אלבום הראשון שלה, The Black Mamba.
באוגוסט 2012 הוציאה את אלבום הבכורה שלה, The Idea of Beautiful. האלבום כולל הופעות אורח של מק מילר ואמנים מחתרתיים נוספים.
ב-2013 הוציאה את המיקסטייפ הרביעי שלה, She Got Game. האלבום כולל הופעות אורח של מק מילר, די ג'יי פרמייר, ניפסי האסל, אב-סול ועוד.
ב-2014 הוציאה את המיני-אלבום השני שלה, Beauty and the Beast. האלבום זכה להצלחה רבה.
ב-2015 התארחה בשירו של קנדריק לאמאר "Complexion (A Zulu Love)", מתוך אלבומו השלישי, To Pimp a Butterfly. השיר זכה להצלחה רבה והגיע למקום הראשון במצעד שירי ה-R&B\היפ הופ מתחת להוט 100.
בינואר 2016 התארחה באלבום מועמד פרס גראמי של אנדרסון פאאק, Malibu, בשיר "Without You".
ביולי 2016 רפסודי חתמה בחברת התקליטים של הראפר ג'יי זי, רוק ניישן. באותה שנה, הוציאה את הפרויקט הראשון שלה תחת חסותה של החברה, והמיני-אלבום השלישי שלה, Crown.
בדצמבר 2016 התארחה באלבומו הרביעי של הראפר אב-סול, Do What Thou Wilt, בשיר "The Law" יחד עם הראפר מק מילר.
ב-1 בספטמבר 2017 הוציאה את הסינגל המוביל מתוך אלבומה השני, "You Should Know", יחד עם הראפר באסטה ריימס. ב-22 בספטמבר 2017 הוציאה את אלבומה השני, Laila's Wisdom. האלבום היה מועמד לפרס גראמי לאלבום הראפ של השנה.
באוקטובר 2018 הוציאה את הסינגל הראשון מתוך אלבומה הבא, "Sojourner", בשיתוף הראפר ג'יי קול. ב-2 באוגוסט 2019 הוציאה את הסינגל השני מתוך האלבום, "Ibtihaj".
ב-22 באוגוסט 2019 הוציאה את אלבום האולפן השלישי שלה, Eve. נכון ל-2020, זהו האלבום המדורג במקום הגבוה ביותר של רפסודי במצעד בילבורד 200. הוא הגיע למקום ה-76.
דיסקוגרפיה > אלבומי אולפן

2012: The Idea of Beautiful
2017: Laila's Wisdom
2019: Eve
דיסקוגרפיה > מיני-אלבומים

2012: The Black Mamba
2014: Beauty and the Beast
2016: Crown
דיסקוגרפיה > מיקסטייפים

2010: Return of the B-Girl
2011: Thank H.E.R. Now
2011: For Everything
2013: She Got Game
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | ביצוע הראפ המלודי הטוב ביותר | "3:AM" (בהשתתפות אריקה באדו) | זכייה |  |
| פרס גראמי | 2025 | שיר הראפ הטוב ביותר | "Asteroids" (בהשתתפות היט-בוי) | מועמדות |  |
הערות שוליים

↑  Spencer Griffith, Raleigh hip-hop six-piece Kooley High hits the big screen, INDY Week, ‏2009-01-28 (באנגלית)
↑  Jake Hutchinson, Rapsody clever, insightful in ‘Laila’s Wisdom’, The Panther Online, ‏2017-10-16 (באנגלית)
↑  Official Tickets and Your Source for Live Entertainment | AXS.com, www.examiner.com (באנגלית)
↑  X. X. L. Staff, Rapsody, For Everything - XXL, XXL Mag (באנגלית)
↑  X. X. L. Staff, Rapsody, The Black Mamba - XXL, XXL Mag (באנגלית)
↑  Rapsody :: The Idea of Beautiful :: Jamla Records, www.rapreviews.com
↑  X. X. L. Staff, Rapsody Shows Off Her Skills On New Mixtape, 'She Got Game' - XXL, XXL Mag (באנגלית)
↑  Review: Rapsody Is a Curious Rebel on the Full-Length Version of 'Beauty and the Beast', Complex (באנגלית)
↑  Rapsody, Billboard
↑  Anderson .Paak - Malibu | Album Review, Consequence of Sound, ‏2016-01-19 (באנגלית)
↑  Roc Nation Signs Rapsody, Announced Deal At Brooklyn Hip-Hop Fest, Maven (באנגלית)
↑  Ab-Soul Breaks Down the Inspirations & Revelations Behind 'Do What Thou Wilt', Billboard, ‏2016-12-09
↑  Rapsody's 'You Should Know' Feels Like A Grand Reintroduction, NPR.org (באנגלית)
↑  Daniel Kreps, Daniel Kreps, Jay-Z, Kendrick Lamar, Bruno Mars Lead 2018 Grammy Nominees, Rolling Stone, ‏2017-11-28 (באנגלית)
↑  Rapsody & JCole's 'Sojourner': Listen, Billboard, ‏2018-10-26
↑  9 Black Girl Magic Moments From Rapsody's "IBTIHAJ" Video, Vibe, ‏2019-08-06 (באנגלית)
↑  Stream Rapsody's New Album 'Eve', Stereogum, ‏2019-08-23
↑  Billboard Charts, Debuts on this week's #Billboard200 (2/2), @billboardcharts, ‏2019T11:55 (באנגלית)
↑  2025 GRAMMYs: See The Full Winners & Nominees List | GRAMMY.com, grammy.com
| רפסודי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | The Idea of Beautiful • Laila's Wisdom • Eve |  |
| מיני-אלבומים | The Black Mamba • Beauty and the Beast • Crown |  |
| מיקסטייפים | Return of the B-Girl • Thank H.E.R. Now • For Everything • She Got Game |  |
| סינגלים | "You Should Know" • "Power" • "Sojourner" • "Ibtihaj" |  |
| שירים אחרים | "Complexion (A Zulu Love)" • "Without You" • "OooWee" • "The Law" |  |
| ערכים קשורים | רוק ניישן • ג'מלה רקורדס |  |
| --- | --- |
בקרת זהויות :  ISNI: 0000 0003 7270 1810  LCCN: n2017032810  MusicBrainz: d6302903-1f62-420a-8d8b-c54941ac754e  VIAF: 21149717441410951501   WorldCat (עם VIAF): 21149717441410951501
Houdini (שיר של אמינם)

"Houdini" הוא שיר של הראפר האמריקאי אמינם. הוא יצא לאור ב-31 במאי 2024, כסינגל המוביל מתוך אלבום האולפן ה-12 שלו, The Death of Slim Shady (Coup de Grâce). השיר מכיל אינטרפולציות של "Abracadabra" של סטיב מילר באנד, וכן של שירו של אמינם עצמו, "Without Me", משנת 2002. השיר יצא בליווי וידאו קליפ המהווה מחווה ל-"Without Me", וקליפים אחרים של אמינם.
רקע

ב-26 באפריל 2024, אמינם הכריז על אלבום האולפן ה-12 שלו, The Death of Slim Shady (Coup de Grâce), שייצא לאור בקיץ 2024. שלושה שבועות לאחר מכן, שיתף צילום מסך מ-iMessage עם הודעה נסתרת: "…and for my last trick!", שנשלחה לכל אנשי הקשר שלו. התאריך להודעה היה 31 במאי, כרמיזה על ההוצאה העתידית. ב-28 במאי, הראפר פרסם וידאו באינסטגרם בשיתוף עם הקוסם דייוויד בליין, ובו שיחת וידאו בין אמינם לבליין, כשאמינם מבקש ממנו עזרה וקסם, ובליין מגיב באכילת כוס יין. לאחר מכן, הראפר חושף את הרצועה באמצעות השמעה של קטע אינסטרומנטלי קצר. בסוף הקליפ, שם השיר ותאריך צאתו נחשפים.
קבלה ביקורתית

בסטריאוגם נכתבה על השיר ביקורת שלילית, בה תואר השיר כ"נוראי", ונכתב כי הוא מלא בבדיחות פוגעניות ומיושנות ומילותיו חסרות השראה. על הקליפ המלווה אותו, נכתב כי הוא "מאכזב באותה המידה".
הופעות

בספטמבר 2024, אמינם הופיע בטקס פרסי הווידאו קליפים של MTV יחד השירים "Houdini" ו-"Somebody Save Me" יחד עם הראפר ג'לי רול. ההופעה של אמינם פתחה את הטקס.
וידאו קליפ

הווידאו קליפ הנלווה לשיר פורסם ב-31 במאי 2024 בערוץ היוטיוב של אמינם. הקליפ מהווה מחווה ישירה לקליפ "Without Me", וכן לקליפים נוספים של אמינם, ומאופיין בסגנון קומיקס הדומה לסגנון הקליפ "Without Me". בקליפ, אמינם עובר דרך פורטל לשנת 2002, מה שמוביל לכך שגרסתו מ-2002 וכן גרסתו הנוכחית מבצעות את השיר יחדיו. הקליפ כולל הופעות קמע רבות מדמויות בולטות כגון 50 סנט, פיט דייווידסון, ד"ר דרה, סנופ דוג ודה אלכימיסט.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס הווידאו קליפים של MTV | 11 בספטמבר 2024 | קליפ השנה | מועמדות |  |
| פרס הווידאו קליפים של MTV | 11 בספטמבר 2024 | ההיפ הופ הטוב ביותר | זכייה |  |
| פרס הווידאו קליפים של MTV | 11 בספטמבר 2024 | שיר הקיץ | מועמדות |  |
| פרס הווידאו קליפים של MTV | 11 בספטמבר 2024 | האפקטים הוויזואליים הטובים ביותר | זכייה |  |
| פרס הווידאו קליפים של MTV | 11 בספטמבר 2024 | העריכה הטובה ביותר | מועמדות |  |
| פרס הווידאו קליפים של MTV | 11 בספטמבר 2024 | הבימוי הטוב ביותר | מועמדות |  |
| פרסי המוזיקה של MTV אירופה | 10 בנובמבר 2024 | הקליפ הטוב ביותר | מועמדות |  |
| פרס גראמי | 26 בינואר 2025 | ביצוע הראפ הטוב ביותר | מועמדות |  |
| פרס גראמי | 26 בינואר 2025 | הקליפ הטוב ביותר | מועמדות |  |
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  עולמי | בילבורד גלובל 200 | 1 |  |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 1 |  |
|  איסלנד | הפלייליסט | 1 |  |
|  איטליה | מצעד הסינגלים האיטלקי | 43 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | 2 |  |
|  ארצות הברית | מצעד שירי הסטרימינג | 1 |  |
|  ארצות הברית | מצעד שירי הרדיו | 13 |  |
|  ארצות הברית | מצעד שירי ה-R&B/היפ הופ | 1 |  |
|  ארצות הברית | מצעד 40 השירים למבוגרים | 24 |  |
|  ארצות הברית | מצעד השירים הקצביים | 36 |  |
|  ארצות הברית | מצעד הפופ איירפליי | 15 |  |
|  גרמניה | GfK – טופ 100 | 3 |  |
|  הולנד | מצעד 40 הסינגלים ההולנדיים | 9 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 36 |  |
|  ישראל | מדיה פורסט ישראל | 2 |  |
|  ישראל | היטליסט | 20 |  |
|  ישראל | המצעד הרשמי של גלגלצ | 4 |  |
|  לטביה | לטביה טופ 40 | 1 |  |
|  ליטא | AGATA | 14 |  |
|  נורווגיה | VG-lista | 1 |  |
|  ניו זילנד | המצעד הניו זילנדי הרשמי | 2 |  |
|  סינגפור | RIAS | 11 |  |
|  ספרד | PROMUSICAE | 73 |  |
|  פינלנד | המצעדים הפיניים הרשמיים | 4 |  |
|  פלנדריה | אולטראטופ 50 | 31 |  |
|  צרפת | SNEP | 39 |  |
|  קנדה | קנדה הוט 100 | 1 |  |
|  קרואטיה | טופ ליסטה | 5 |  |
|  שוודיה | סוורייטופליסטן | 3 |  |
|  שווייץ | המצעד השווייצרי | 1 |  |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 72 |  |
|  עולמי | בילבורד גלובל ללא ארצות הברית | 93 |  |
|  ארצות הברית | בילבורד הוט 100 | 39 |  |
|  ארצות הברית | מצעד שירי הסטרימינג | 53 |  |
|  ארצות הברית | מצעד שירי הרדיו | 65 |  |
|  ארצות הברית | מצעד השירים הדיגיטליים | 11 |  |
|  ארצות הברית | מצעד הפופ איירפליי | 38 |  |
|  ארצות הברית | מצעד שירי ה-R&B/היפ-הופ | 13 |  |
|  ארצות הברית | מצעד שירי ה-R&B/היפ-הופ – דיגיטלי | 2 |  |
|  ארצות הברית | מצעד שירי ה-R&B/היפ-הופ – סטרימינג | 17 |  |
|  ארצות הברית | מצעד שירי הראפ | 9 |  |
|  ארצות הברית | מצעד השירים הקצביים | 32 |  |
נתוני מכירות

| אזור | תואר | מכירות |
| --- | --- | --- |
| בלגיה (BEA) | זהב | 20,000 |
| הממלכה המאוחדת (BPI) | זהב | 400,000 |
| ניו זילנד (Recorded Music NZ) | פלטינה | 30,000 |
| קנדה (Music Canada) | 2× פלטינה | 160,000 |
סיכום
| בכל העולם | — | 610,000 |
פיוצ'ר

| --- | --- |

 לידה:  20 בנובמבר 1983 (בן 41) אטלנטה, ארצות הברית 
 שם לידה:  Nayvadius DeMun Wilburn 
 שם במה:  Future 
 מוקד פעילות:  אטלנטה 
 תקופת הפעילות:  מ-2003 
 מקום לימודים:  תיכון קולומביה 
 עיסוק:  ראפר, מפיק מוזיקלי, זמר
 סוגה:  מוזיקת היפ הופ, dirty south, היפ־הופ מאטלנטה, R&B עכשווי, טראפ, מאמבל ראפ, סאות'רן היפ הופ 
 שפה מועדפת:  אנגלית 
 כלי נגינה:  כלי מקלדת 
 חברת תקליטים:  Freebandz, אפיק רקורדס, A1 Recordings 
 בן או בת זוג:  סיארה (2013–2014) 
 מספר צאצאים:  7 
 http://futurefreebandz.com
 פרופיל ב-IMDb
 
נייואדיוס דאמון וילבורן (נולד ב-20 בנובמבר 1983) המוכר בשם הבמה שלו, פיוצ'ר (Future), הוא ראפר, זמר, כותב שירים ומפיק מוזיקלי אמריקאי. פיוצ'ר נחשב לאחד מחלוצי השימוש במאמבל (ראפ מלמול) במוזיקת הטראפ, ומשתמש באוטו-טיון גם כדי לשיר וגם כדי לשנות את קולו כשהוא עושה ראפ. פיוצ'ר הוא אמן המוזיקה הראשון שהוציא שני אלבומים שהגיעו היישר אל המקום ראשון במצעד הבילבורד 200 שבוע אחר שבוע מאז 1968.